# Δραστηριότητες: 1. Πυροτεχνήματα, 2. Από την προϊστορία στο διάστημα

## ΠΥΡΟΤΕΧΝΗΜΑΤΑ

Να διερευνήσετε βιβλιογραφικά, να καταγράψετε και να παρουσιάσετε:

1. Την ιστορία και τους μύθους που συνδέονται με τα πυροτεχνήματα.
2. Την επιστήμη πίσω από τις εκρήξεις.
3. Τα χρώματα των διάφορων μετάλλων.
4. Τους κινδύνους κατά τη χρήση των πυροτεχνημάτων και τους κανόνες ασφαλείας που πρέπει να τηρούνται.
5. Τις επιπτώσεις στο περιβάλλον και στα ζώα.

### ΑΠΟ ΤΗΝ ΠΡΟΪΣΤΟΡΙΑ ΣΤΟ ΔΙΑΣΤΗΜΑ

Να χωριστείτε σε 4 ομάδες που θα διερευνήσουν τις διαφορές πτυχές των μετάλλων και των κραμάτων.

1η ομάδα: Να διερευνήσετε τα ιστορικά στοιχεία για τη χρήση των μετάλλων και την επίδραση τους στην κοινωνική οργάνωση των πρωτόγονων κοινωνιών και στην εξέλιξη του πολιτισμού.
Να κάνετε ιδιαίτερη αναφορά στις εποχές του χαλκού και του σιδήρου και να καταγράψετε την τεχνολογική και πολιτισμική εξέλιξη που σηματοδότησαν. Να παρουσιάσετε τα αποτελέσματα της διερεύνησής σας σε μια χρονογραμμή.

2η ομάδα: Να διερευνήσετε την δυνατότητα βελτίωσης των ιδιοτήτων των μετάλλων με το σχηματισμό κραμάτων και να συνδέσετε τις νέες ιδιότητες με τις χρήσεις τους.
Να μελετήσετε τη σύσταση, τις ιδιότητες και τις χρήσεις των κράματων του σιδήρου (χυτοσίδηρος, χάλυβας, ανοξείδωτοι χάλυβες), του χαλκού (μπρούντζος, ορείχαλκος) και του αλουμινίου.

3η ομάδα: Να διερευνήσετε τις περιβαλλοντικές επιπτώσεις από την αλόγιστη κατανάλωση φυσικών πόρων και την μεταλλευτική δραστηριότητα και να προτείνετε τρόπους και μεθόδους για την μείωση των αρνητικών επιπτώσεων με κριτήριο τον σεβασμό στον άνθρωπο και το περιβάλλον.

4η ομάδα: Να διερευνήσετε τις θετικές επιπτώσεις στην οικονομία, στη βιομηχανία, στην τεχνολογική εξέλιξη και στην εργασιακή απασχόληση από την εξόρυξη, επεξεργασία, χρήση των μετάλλων. Να διερευνήσετε την μεταλλευτική δραστηριότητα στην Ελλάδα, τα είδη των ορυκτών και μετάλλων που παράγονται και τη συνεισφορά τους στην εθνική οικονομία.